# Kurs for elever, foresatte og lærere på 2. trinn

## Grunnleggende ferdigheter

Elever som bruker punktskrift i undervisningen får hvert skoleår et tilbud om kurs i regi av Statped. Det er Statped midt og Statped sørøst som samarbeider om å arrangere disse kursene.

Statped midt inviterer eleverpå2. trinn til kurs i uke 43, 2016. Sammen med eleven inviteres også elevens lærer og foresatte.

Kurset begynner tirsdag 25. oktober kl. 09.00 og avsluttes med middag kl.15.00 torsdag 27. oktober. Deltakerne kan gjerne komme til senteret mandag ettermiddag/kveld.

## Målsetting og innhold

En av målsettingene med kurset er å stimulere elevene til å utvikle hensiktsmessige arbeidsmåter, læringsstrategier og synskompenserende ferdigheter som bidrar til at de kan være aktive deltakere i skole og fritid. Vi ønsker også å gi barn, foresatte og lærere mulighet til å treffes for å dele erfaringer med hverandre.

Kurset har et skolefaglig program fra 09:00 til 15:00 med timer i norsk, matematikk og kroppsøving.

Norsk: Elevene skal arbeide med grunnleggende ferdigheter i lesing og skriving med punktskrift.

Matematikk: Elevene blir introdusert for abakus, som er en regnetavle. De skal lære å skrive tall og utføre enkle utregninger med abakus.

Kroppsøving: Elevene skal arbeide med grunnleggende motoriske bevegelser, kroppsbevissthet, avspenning og samhandling med andre elever.

Arbeidsform i alle fag vil være både gruppearbeid og individuelt arbeid tilpasset den enkelte elev

.

### Spørsmål om det faglige innholdet til kurset kan rettes til en av de fagansvarlige:

Oliv Klingenberg tlf. 72 87 93 53 / oliv.klingenberg@statped.no
Kirsti Rundmo tlf. 72 87 93 73 / kirsti.rundmo@statped.no

### Foreldrekurs

Hovedtema i foreldrekurset er: Punktskrift, IKT, ADL, opplæringsloven § 2-14 og kroppsøving.

Foresatte som deltar på foreldrekurset, kan søke om **opplæringspenger**.

### Lærerkurs

Vi anbefaler at elevens lærer(e) deltar på kurset. Målsettingen er å gi lærerne et grunnlag for å kunne videreføre arbeidsmetoder og ferdigheter som elevene er blitt kjent med i kurset. Lærerne vil følge det skolefaglige programmet i samarbeid med egen elev.

## Overnatting og opphold

Kurssted:Statped midt, Melhus, Brekktrøa 30, 7224 Melhus

Senteret ligger 20 km sør for Trondheim.

Statped midt, Melhus disponerer gjestehus til kursdeltakere. Gjestehusene ligger i kort avstand til hovedhuset. Gjestehusene inneholder soverom, felles oppholdsrom og kjøkken. Hovedhuset har kursrom og kantine.

Elevene bor i samme gjestehus som foresatte. Elevene spiser frokost og kvelds sammen med foresatte. Foresatte har ansvar for eget barn under måltidene og utover oppsatt kursprogram. Lærere bor i eget gjestehus.

Felles for alle er at lunsj og middag spises i kantinen.

## Reise

Vi ber om at reisemåte og ankomsttid skrives på påmeldingsskjemaet. Dersom disse opplysningene ikke er klar ved påmelding, ber vi om å bli varslet så snart reiseopplegget er klart.

## Kostnader og påmelding

Kurset er gratis for deltakerne, men reiseutgifter dekkes av den enkelte kommune.

Kommunens praksis for dekning av reiseutgifter varierer, dette må derfor avklares før det sendes påmelding til kurset

Dersom det er ønske om å benytte tilbudet, ber vi om at skolen samarbeider med foresatte om påmeldingen. Påmeldingsskjemaet må skrives ut og innen mandag 3. oktober sendes til Statped postmottak, Postboks 113, 3081 HOLMESTRAND.

Vi sender bekreftelse på kursplass i uke 41 til de som melder seg på innen fristen. Bekreftelsen vil inneholde et mer detaljert program og gi noen flere praktiske opplysninger, blant annet reisebeskrivelse.

Spørsmål om kurset kan rettes til:

Berit Lilleberg, tlf. 72 87 93 77 / berit.lilleberg@statped.no

Velkommen til kurs på Melhus!